Крыўдна бывае, калі хтосьці памылкова лічыць, што армейская служба – страчаныя гады. Я скончыў музычную школу і нядрэнна спяваў у школьнай самадзейнасці. Не забыўся пра сваё захапленне і ў арміі, паспяхова выступаў у час свят, нават пачаў пісаць вершы і музыку. Дзіўна, але менавіта сярод ваенных я канчаткова вырашыў у будучыні адкрыць сваю музычную студыю. На жаль, патрыятычныя песні ў мяне пакуль не атрымліваюцца. Але думаю, што гэта часова, бо хочацца пераканаць усіх, што не трэба баяцца армейскай службы. Яна для кожнага патрэбная жыццёвая школа.